text: [{"text_idx": "#000000", "text": "Sunneva Ha\u0301berg var i\u0301 mong a\u0301r ein berandi sangari i\u0301 samkomuni i\u0301 Ebenezer i\u0301 Havn. Hon hev\u00f0i eina go\u0301\u00f0a, ljo\u0301sa sopranr\u00f8dd, sum skara\u00f0i framu\u0301r, ta\u0301 felagssangir vo\u0301ru sungnir. Haraftrat var hon alti\u0301\u00f0 fu\u0301s at tri\u0301na fram og syngja ein sang, ta\u0301 heitt var\u00f0 a\u0301 hana. Sum oftast sat Knu\u0301t, ma\u00f0ur hennara, vi\u00f0 klaveri\u00f0, ta\u0301 hon sang solo. Hennara sangevni vo\u0301ru halga\u00f0 Harranum, og hon hev\u00f0i alti\u0301\u00f0 hjarta\u00f0 vi\u00f0, ta\u0301 hon bar ein sang fram. Stundum var\u00f0 hon so gripin av tekstinum, at hon illa fekk sungi\u00f0.\nTa\u00f0 var vist einafer\u00f0 i\u0301 1983-84, at Sunneva Ha\u0301berg nevndi hendan sangin fyri m\u00e6r, sum hon var so hugtikin av og kendi fra\u0301 svenskum undir navninum \u201cEn fra\u0308mling fra\u030an Galileen\u201d. Sangurin er annars enskur, og hevur heiti\u00f0 \u201cStranger from Galilee\u201d. Sunneva vildi so fegin hava sangin ty\u0301ddan til f\u00f8royskt, og ta\u00f0 royndi eg so, ho\u0301ast ta\u00f0 ikki var so l\u00e6tt. Sangurin kom nu\u0301 at vera millum teir solosangir, sum Sunneva av og a\u0301 to\u0301k fram og sang a\u0301 m\u00f8tum i\u0301 F\u00f8royum.\nSunneva anda\u00f0ist i\u0301 2007 eftir eitt langt li\u0301v, merkt av alski til sangin um Harran. Vit minnast hana sum ein tru\u0301gvan lim i\u0301 Ebenezerko\u0301rinum, stundum syngjandi saman vi\u00f0 Inga\u0301lvi av Reyni og \u00f8\u00f0rum \u2013 men kanska serliga fyri si\u0301nar solosangir, sum hon sang vi\u00f0 kla\u0301rari r\u00f8dd. Og mangan nam sangur hennara vi\u00f0 hj\u00f8rtu okkara.\nSangurin \u201cM\u00e6r birtist i\u0301 huga\u201d er komin vi\u00f0 i\u0301 Ny\u0301ggju Sangbo\u0301k og stendur har sum nr. 109."}]